Бер уйлап ҡараһаң, минең тормошом гел көрәш кеүек булды. Үкенеп йәшәгәнемде кеше белмәһен тип тырышам. Дошман бар, дуҫ бар бит. Р. ҙа мине көсһөҙ, ебегән тип уйламаһын ине. Ҡайһы ваҡыт шул ҡәҙәр ауыр минуттар була, их, юҡ бит көслө яурын, баш терәп ял итергә ышаныслы терәк юҡ бит яндарымда, тип илайым. Йәш саҡта, көслө саҡта бирешмәйһеңдер ул. Ә ғүмер үткән һайын нығыраҡ үкендерә.